|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **7.** | |
| UDŽBENIK: **To the Top Plus 3** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 26.** | | ODELJENJE**:** | | DATUM**:** |
| Nastavna tema: | **Get active** | | | |
| Nastavna jedinica: | **Sports round up** | | | |
| Tip časa: | utvrđivanje | | | |
| Cilj časa: | Usvajanje jezičkih sadržaja koji se odnose na opisivanje sportskih aktivnosti. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju i koriste reči i izraze vezane za sport i sportske aktivnosti  **-** primene naučeni vokabular u opisivanju sportskih aktivnosti.  - pronađu informacije u tekstu i slušanjem. | | | |
| Međupredmetne  kompetencije: | odgovorno učešće u demokratskom društvu, komunikacija, kompetencija za učenje, saradnja, digitalna | | | |
| Oblik rada: | rad u grupi i u paru | | | |
| Nastavne metode: | dijaloška, demonstrativna, rad na tekstu, audio-lingvalna | | | |
| Nastavna sredstva: | udžbenik, CD, tabla | | | |
| Korelacija sa drugim predmetima: | fizičko i zdravstveno vaspitanje | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Nastavnik uvodi učenike u temu časa pitanjima:  *Do you like sports?*  *Do you do any sports?*  *Do you watch sports programmes on TV?* | | | |
| **Glavni deo:**  (35 minuta) | **Udžbenik 44. strana, 1 Vocabulary**  **A)** Nastavnik deli učenike u manje grupe. Učenici čitaju detalje o sportovima, neophodnoj opremi i terenima na kojem se igra, a zatim se međusobno dogovaraju i dopunjuju tabelu nazivom odgovarajućeg sporta, a zatim proveravaju odgovore slušanjem CD (audio zapis 48, 49)  **B)** Ukoliko ima nepoznatih reči nastavnik ih objašnjava, a učenici zatim povezuju glagole sa slikama. Sledi usmena provera odgovora.  **IWB opcija:** Provera odgovora se vrši na interaktivnoj tabli. Po završetku vežbanja nastavnik uklanja rešenja i pita učenike da imenuju pojmove na slika u vežbanju pod B.  **2 Listen**  **A)** Učenici najpre imenuju pojmove prikazane na slikama, a zatim slušaju CD (audio-zapis 50, 51) i beleže imena dece ispod slika sportova koji su im omiljeni.  **B)** Ukoliko je potrebno nastavnik ponovo pušta snimak iz vežbanja pod A, a učenici zatim zaokružuju tačne odgovore na osnovu slušanja. Sledi usmena provera odgovora.  **IWB opcija:** Provera odgovora se vrši na interaktivnoj tabli, a nastavnik zatim prikazuje transkript audio-zapisa, koji učenici čitaju po ulogama.  **3 Read**  Nastavnik pita učenike da li pišu pisma i u kojim situacijama, a zatim upućuje učenike da će pročitati pismo dečaka, upućeno njegovom prijatelju. Nastavnik pušta CD (audio-zapis 52), učenici slušaju, čitaju, a zatim odgovaraju na pitanja nastavnika u vezi sa pročitanim tekstom:  *What was the score one minute before the end of the game?*  *How does Bill feel about what he did?*  **B)** Učenici u okviru grupa čitaju pitanja i svaki član grupe odgovara na po jedno pitanje. Na kraju aktivnosti nekoliko učenika iznosi svoje odgovore pred razredom.  **IWB opcija:** Nastavnik prikazuje tekst na interaktivnoj tabli. Učenici izlaze na tablu i zaokružuju reči vezane za sport, tako što različitim oblicima zaokružuju imenice i glagole. | | | |
| **Završni deo:**  (5 minuta) | **Udžbenik 45. strana, 4 Speak**  Učenici se u okviru grupa dele u parove i međusobno diskutuju odgovarajući na pitanja iz vežbanja. Naastavnik prati tok aktivnosti i pomaže kada je neophodno. Nekoliko učenika na kraju aktivnosti izvodi vežbanje pred razredom.  **Domaćí zadatak: a)** Udžbenik 45. strana 5 Write  **b)** Radna sveska 35. strana  **c)** Učenici za sledeći čas treba da istraže načine i savete za vođenje zdravog i aktivnog načina života. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |