|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **7.** | |
| UDŽBENIK: **To the Top Plus 3** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 1.** | | ODELJENJE**:** | | DATUM**:** |
| Nastavna tema: | **Hello** | | | |
| Nastavna jedinica: | **Greeting and introducing oneself** | | | |
| Tip časa: | utvrđivanje | | | |
| Cilj časa: | Usvajanje jezičkih sadržaja koji se odnose na predstavljanje i upoznavanje, članove porodice, kao i reči koje se odnose na školski pribor. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - koriste reči i izraze za predstavljanje i upoznavanje  - predstave sebe i svoje članove porodice služeći se jednostavnim jezičkim iskazima  - imenuju reči i izraze koji se odnose na školski pribor i opišu ga u nekoliko vezanih iskaza. | | | |
| Međupredmetne  kompetencije: | odgovorno učešće u demokratskom društvu, komunikacija, kompetencija za učenje, saradnja, digitalna, rešavanje problema | | | |
| Oblik rada: | frontalni, individualni, rad u paru i u grupi | | | |
| Nastavne metode: | dijaloška, demonstrativna, audio-lingvalna, dramske aktivnosti, diskusija | | | |
| Nastavna sredstva: | udžbenik, CD | | | |
| Korelacija sa drugim predmetima: | srpski jezik i književnost, ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Nastavnik pozdravlja učenike na početku časa i ukoliko ne poznaje učenike predstavlja se: *Hello! I’m…* Zatim postavlja pitanja učenicima *What’s your name? Are you happy to be back to school again? What do you hope to learn this year?* Nastavnik ukratko upoznaje učenike sa udžbenikom, njegovim sadržajem i strukturom, na primeru jedne nastavne teme i odgovara na eventualna pitanja učenika.  **IWB opcija\*:** Nastavnik koristi softver za interaktivnu tablu kako bi prikazao sadržaj udžbenika, zumirajući pojedine delove stranica, podstičući učenike da ih opišu.  Nastavnik takođe upoznaje učenike sa **kriterijumima ocenjivanja** i odgovara na eventualna pitanja učenika. | | | |
| **Glavni deo:**  (30 minuta) | **Udžbenik 6. strana**  **1. What’s your name?**  **A)** Nastavnik upućuje učenike na slike troje tinedjžera i objašnjava da su u pitanju glavni likovi u udžbeniku. Nastavnik pušta CD (audio-zapis 2) kako bi učenici najpre čuli, a zatim ponovili date dijaloge.  **IWB opcija:** Nastavnik prikazuje transkript dijaloga na interaktivnoj tabli i poziva nekoliko učenika da ga pročitaju po ulogama.  **B)** Učenici se u paru predstavljaju i razgovaraju koristeći se datim konstrukcijama iz vežbanja. Nastavnik prati tok aktivnosti i pomaže po potrebi, a zatim poziva nekoliko učenika da pred razredom odglume dijalog predstavljanja i pohvaljuje ih.  **2. Family**  **A)** Nastavnik deli učenike u parove. Učenici posmatraju fotografije porodice i pojedinačne fotografije članova porodice i na osnovu njih i datih reči dopunjuju tabelu rečima koje se odnose na članove porodice. Sledi usmena provera odgovora.  **B)** Nastavnik upućuje učenike da treba da odgovore na pitanja koristeći prisvojne oblike, a na osnovu date slike porodičnog stabla. Za dodatna objašnjenja u vezi sa prisvojnim oblicima nastavnik upućuje učenike na odeljak *Grammar Reference* (113. strana). Nastavnik daje učenicima dovoljno vremena za izradu zadatka, a zatim sledi usmeno izveštavanje.  **IWB opcija:** Nastavnik dodatno prikazuje odeljak Grammar reference, a provera odgovora u rečenicama vrši se na interaktivnoj tabli.  **Udžbenik 6. strana**  **C)** Učenici zaokružuju jedan od dva ponuđena odgovora, a zatim usmeno izveštavaju. Nastavnik daje povratnu informaciju o tačnosti odgovora.  **3. What can I do?**  **A)** Nastavnik ističe primer u vežbanju i podseća učenike na načine tvorbe priloških odredbi za način. Za dodatna objašnjenja nastavnik upućuje učenike na odeljak *Grammar Reference* (113. strana). Učenici dopunjuju date rečenice,a zatim čitaju svoje odgovore.  **B)** Nastavnik deli učenike u grupe od po četvoro učenika i upućuje ih da treba da diskutuju o temama datim u vežbanjima, koristeći glagol *can*, a zatim da zabeleže odgovore svojih sagovornika. Nastavnik prati tok diskusije i pomaže po potrebi, a nekoliko učenika zatim izvešatava.  **4. In the classroom**  **A)** Nastavnik pita učenike da najpre imenuju date reči koje se odnose na školski pribor, a zatim označe date slike rečima. Sledi usmena provera odgovora.  **B)** Učenici zaokružuju jednu od datih reči kako bi dopunili rečenice,a zatim čitaju svoje odgovore.  **IWB opcija:** Nakon pojedinačnih odgovora učenika, nastavnik klikom na interaktivnoj tabli u sklopu vežbanja prikazuje tačne odgovore.  **5. Classroom Language**  **A)** Nastavnik upućuje učenike na reči i ilustracije date u vežbanju i objašnjava eventualne nepoznate izraze. Za dodatna objašnjenja nastavnik upućuje učenike na odeljak Grammar Reference (114. strana). Učenici zapisuju date izraze ispod odgovarajućih slika. Sledi usmena provera odgovora.  **B)** Nastavnik pita učenike da imenuju date fraze na maternjem jeziku. | | | |
| **Završni deo:**  (5 минута) | Nastavnik upućuje učenike da ih na narednom času očekuje inicijalni test i ukratko sa učenicima obnavlja delove nastavnog gradiva iz 6. razreda, odgovarajući na eventualne nedoumice učenika, ukoliko ih imaju.  **Domaćí zadatak:** Obnoviti gradivo iz 6. razreda za inicijalni test.  \*IWB (Interactive Whiteboard) – DVD sa softverom za interaktivnu tablu. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |