|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **7.** | |
| UDŽBENIK: **To the Top Plus 3** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 66.** | | ODELJENJE**:** | | DATUM**:** |
| Nastavna tema: | **Stand by me** | | | |
| Nastavna jedinica: | **Watch out!** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na temu zdravlja, zaštite i bezbednosti. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - primenjuju reči i izraze na temu zdravlja i zaštite  **-** razumeju jednostavniji tekst na temu zaštite i bezbednosti. | | | |
| Međupredmetne  kompetencije: | odgovorno učešće u demokratskom društvu, komunikacija, kompetencija za učenje, saradnja, digitalna, odgovoran odnos prema zdravlju | | | |
| Oblik rada: | frontalni, individualni, rad u paru i u grupi | | | |
| Nastavne metode: | rad na tekstu, dramske aktivnosti, demonstrativna, dijaloška, audio-lingvalna | | | |
| Nastavna sredstva: | tabla, udžbenik, CD | | | |
| Korelacija sa drugim predmetima: | srpski jezik i književnost, ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | **Udžbenik 88. strana**  Nastavnik ističe naslov lekcije i podstiče učenike da imenuju situacije u kojima bi se izraz *Watch out!* mogao adekvatno upotrebiti. | | | |
| **Glavni deo:**  (30 minuta) | **1 Read**  **A)** Nastavnik upućuje učenike na fotografiju koja prati tekst i postavlja pitanja:  *Where are Adam, Kelly and May?*  *What are they doing?*  *Who is hurt?*  Nastavnik pušta CD 3 (audio-zapis 5). Učenici proveravaju tačnost svojih odgovora, a zatim odgovaraju na dodatna pitanja nastavnika:  *Why did May, Kelly and Adam go to the basement?*  *Why does May want them to go to the basement with her?*  *Why do they need a torch to go go to the basement?*  Nastavnik pita učenike kako bi oni postupili u sličnoj situaciji. Učenici zatim čitaju tekst po ulogama.  **B)** Učenici pronalaze reči i izraze čije su definicije date u vežbanju i zapisuju ih. Sledi usmena provera odgovora.  **IWB opcija:** Provera odgovora se vrši na interaktivnoj tabli.  **C)** Učenici u tekstu pronalaze rečenice koje potvrđuju tvrdnje iz vežbanja. Sledi usmeno izveštavanje.  **IWB opcija:** Nastavnik prikazuje tekst pomoću interaktivne table. Jedan učenik čita tvrdnju iz vežbanja, drugi na tabli podvlači deo teksta koji je potvrđuje.  **Udžbenik 89. strana, 2 Grammar**  Nastavnik podseća učenike na različite oblike zamenica i upućuje učenike na dodatne primere, a za dodatna objašnjenja nastavnik upućuje učenike na odeljak *Grammar Reference* 124. strana.  Učenici individualno rade rečenice u sklopu vežbanja, dopunjujući ih odgovarajućim zamenicama. Sledi usmena provera odgovora.  **IWB opcija:** Nastavnik dodatno prikazuje odeljak Grammar reference, a provera odgovora se vrši na interaktivnoj tabli.  **3 Vocabulary**  Učenici zapisuju reči iz vežbanja, a nastavnik objašnjava nepoznate reči. Učenici slušaju CD 3 (audio-zapis 6) i slušaju savete za tretiranje različitih vrsta povreda. Učenici pojedinačno usmeno izveštavaju kako je najbolje tretirati određene povrede. | | | |
| **Završni deo:**  (10 minuta) | **Role-play**  Nastavnik deli učenike u grupe od po četvoro učenika. Učenici imaju zadatak da osmisle i odglume situaciju u kojoj je jednom članu grupe potrebna pomoć, dok mu ostali članovi grupe pomažu. Učenici prikazuju osmišljene situacije, a učenici zatim proglašavaju grupu koja je najbolje izvela ovaj zadatak.  **Domaćí zadatak:** Radna sveska 75. i 76. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |