|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **7.** | |
| UDŽBENIK: **To the Top Plus 3** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 65.** | | ODELJENJE**:** | | DATUM**:** |
| Nastavna tema: | **Stand by me** | | | |
| Nastavna jedinica: | **It's an emergency!** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na informacije u vezi sa hitnim slučajevima. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - primenjuju vokabular vezan za hitne slučajeve  - razumeju uobičajene molbe i zahteve i reaguju na njih  - upute uobičajene molbe i zahteve. | | | |
| Međupredmetne  kompetencije: | odgovorno učešće u demokratskom društvu, komunikacija, kompetencija za učenje, saradnja, digitalna, odgovoran odnos prema zdravlju | | | |
| Oblik rada: | frontalni, individualni, rad u paru | | | |
| Nastavne metode: | dijaloška, rad na tekstu, demonstrativna, metoda pisanja, dramske aktivnosti, metoda praktičnih aktivnosti | | | |
| Nastavna sredstva: | CD, tabla, udžbenik | | | |
| Korelacija sa drugim predmetima: | srpski jezik i književnost, ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | **Udžbenik 86. strana 1. Warm-up**  Nastavnik ističe naslov lekcije i ako je potrebno objašnjava reč *emergency*. Nastavnik uvodi učenike u temu časa pitanjem:  *What do you do in case of emergency?*  *Do you call the police?*  **A)** Nastavnik upućuje učenike u to koje službe pripadaju *emergency service* i nadovezuje se pitanjima iz uvodnog vežbanja:  *Do you know the emergency service number(s) in Serbia?*  *Have you ever had to call the emergency services?*  **B)** Nastavnik objašnjava da će učenici čuti dečaka koji zove hitnu pomoć i da nakon slušanja treba da odaberu sliku koja najbolje prikazuje datu situaciju. nastavnik pušta CD 3 (audio-zapis 2), a učenici zatim usmeno izveštavaju.  **IWB opcija:** Nastavnik prikazuje transkript audio-zapisa, a učenici čitaju tekst po ulogama. Nastavnik zumira slike u vežbanju i podstiče učenike da ih opišu i uoče razlike među njima. | | | |
| **Glavni deo:**  (30 minuta) | **2 Read**  **A)** Nastavnik upućuje učenike na sliku koja prati tekst i pita učenike šta je na njoj, a zatim i zašto je natpis *ambulance* napisan naopako. Nastavnik pita učenike pitanje iz uvoodnog dela vežbanja, a zatim pušta CD 3 (audio-zapis 3). Ukoliko učenici imaju nepoznatih reči nastavnik ih zapisuje na tabli i objašnjava, a zatim postavlja učenicima dodatna pitanja vezana za tekst:  *During an emergency services call, what causes most delays?*  *Who connects you to a call handler?*  *Why is your location more important than what's wrong with the person?*  Nekoliko učenika čita delove teksta.  **B)** Učenici u paru čitaju naizmenično pitanja i odgovaraju na njih. Nastavnik prati tok aktivnosti i pomaže kada je neophodno. Sledi usmena provera odgovora.  **Udžbenik 87. strana, 3 Vocabulary**  Nastavnik objašnjava nepoznate reči, a zatim učenici u paru dopunjuju rečenice ponuđenim rečima. Nastavnik zatim pušta CD 3 (audio-zapis 4), učenici slušaju i proveravaju odgovore.  **IWB opcija:** Provera odgovora se dodatno vrši na interaktivnoj tabli.  **4 Grammar**  Nastavnik upućuje učenike na primere upotrebe *Subject – Object questions* i podstiče učenike da navedu i na tabli zapišu svoje primere.  Nastavnik upućuje učenike na dodatne primere, a za dodatna objašnjenja nastavnik upućuje učenike na odeljak *Grammar Reference* 123. strana.  Učenici individualno rade rečenice u sklopu vežbanja, dopunjujući ih određenim članom tamo gde je to neophodno. Sledi usmena provera odgovora.  **IWB opcija:** Nastavnik dodatno prikazuje odeljak Grammar reference, a provera odgovora se vrši na interaktivnoj tabli. | | | |
| **Završni deo:**  (5 minuta) | **5 Speak**  Nastavnik deli učenike u parove. Učenik A otvara 107. stranu, a učenik B 112. stranu. Učenici glume situaciju telefonskog razgovora sa službama pomoći. Nastavnik prati tok aktivnosti i pomaže kada je neophodno. Na kraju aktivnosti nekoliko učenika izvodi aktivnost pred razredom glumeći situaciju telefonskog razgovora.  **Domaćí zadatak:** Radna sveska 73. i 74. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |