|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **7.** | |
| UDŽBENIK: **To the Top Plus 3** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 23.** | | ODELJENJE**:** | | DATUM**:** |
| Nastavna tema: | **Get active** | | | |
| Nastavna jedinica: | **Turn it off** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na opisivanje telvizijskog programa i događaja iz prošlosti. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju i primenjuju reči i izraze vezane za televiziju  - uoče razlike u izgovoru različitih glasova.  - razmene pojedinačne informacije i/ili nekoliko informacija u nizu o iskustvima, događajima i sposobnostima u prošlosti  - diskutuju o svojim navikama po pitanju gledanja televizije i filmova. | | | |
| Međupredmetne  kompetencije: | odgovorno učešće u demokratskom društvu, komunikacija, kompetencija za učenje, saradnja, digitalna | | | |
| Oblik rada: | frontalni, individualni, rad u paru | | | |
| Nastavne metode: | demonstrativna, dijaloška, auditivna, rad na tekstu | | | |
| Nastavna sredstva: | CD, udžbenik, tabla | | | |
| Korelacija sa drugim predmetima: | ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Provera domaćeg zadatka.  Nekoliko učenika izvodi duhoviti skeč na temu razgovora gosta i recepcionera u hotelu, koji su dobili da nauče za domaći zadatak.  Kompletan tekst skeča nalazi se na sledećoj adresi: <https://kenwilsonelt.wordpress.com/2018/05/03/the-hotel-sketch-by-case-and-wilson/> | | | |
| **Glavni deo:**  (30 minuta) | **Udžbenik 38. strana, 1 Read**  Nastavnik ističe naslov lekcije i pomaže učenicima da zaključe značenje glagola *turn off*. Zatim ga zapisuje na tabli i podstiče učenike da imenuju nekoliko pojmova uz koje se ovaj glagol može upotrebiti (*television, radio, lights, computer, oven, mobile phone*).  Nastavnik podstiče diskusiju pitanjima:  *How often do you watch TV?*  *What TV programmes do you like?*  *Which is your favourite TV programme?*  **A)** Nastavnik podstiče učenike da na osnovu fotografije pogode o čemu se radi u tekstu *What do you think the girls are asking Adam to do?*  Nastavnik objašnjava reč *tell*y, a zatim pušta CD (audio-zapis 42). Učenici slušaju, čitaju tekst i proveravaju tačnost svojih nagađanja s početka vežbanja.  Nastavnik dodatnim pitanjima proverava razumevanje teksta:  *Has Adam watched many Bond films?*  *What does May advise Adam to do?*  **B)** Učenici čitaju date rečenice i fraze i u paru i pronalaze sa rečenicama u tekstu koje imaju slično značenje. Sledi usmeno izveštavanje.  **IWB opcija:** Jedan učenik čita rečenicu iz vežbanja pod B, a drugi pronalazi rečenicu sa ističm značenjem na tekstu prikazanom na interaktivnoj tabli i podvlači je.  **C)** Učenici u paru čitaju rečenice i označavaju ih kao tačne ili netačne. Sledi usmena provera odgovora.  **IWB opcija:** Provera odgovora se vrši na interaktivnoj tabli.  **Udžbenik 39. strana, 2 Vocabulary**  Nastavnik sa učenicima diskutuje o značenju datih frazalnih glagola. Učenici zatim individualno dopunjuju rečenice odgovarajućim glagolima. Sledi usmena provera odgovora.  **IWB opcija:** Učenici usmeno izveštavaju, a nastavnik prikazuje tačne odgovore klikom na rečenice pomoću softvera za interaktivnu tablu.  **3 Grammar**  Učenici čitaju date primere, a zatim uz pomoć nastavnika dolaze do zaključka kada se koristi *Present Perfect Simple*, a kada *Past Simple Tense*. Učenici u tekstu pronalaze primere njihove upotrebe, a zatim ih čitaju. Učenici dopunjuju rečenice odgovarajućim oblikom glagola. Sledi usmeno izveštavanje.  **IWB opcija:** Nastavnik prikazuje tekst na interaktivnoj tabli, a učenici pronalaze primere u tekstu i podvlače ih. Provera odgovora u vežbanju se takođe vrši na interaktivnoj tabli.  **4 Pronunciation**  Učenici slušaju CD (audio-zapis 43) i označavaju kojoj koloni pripadaju date reči na osnovu izgovora. Sledi usmeno izveštavanje. | | | |
| **Završni deo:**  (5 minuta) | **5 Speak**  Nastavnik deli učenike u parove i podstiče ih da diskutuju o svojim navikama po pitanju gledanja televizije i filmova. Nastavnik prati tok diskusije, pomaže kada je neophodno i pohvaljuje učenike.  **Domaćí zadatak:** Radna sveska 29. i 30. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |