|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **7.** | |
| UDŽBENIK: **To the Top Plus 3** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 53.** | | ODELJENJE**:** | | DATUM**:** |
| Nastavna tema: | **H2O** | | | |
| Nastavna jedinica: | **A source of life** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na geografske pojmove u usmenoj i pismenoj komunikaciji. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - koriste izraze vezae za opisivanje geografskih pojmova  - koriste određeni člana *the* u pismenoj i usmenoj komunikaciji  - razumeju jednostavnije tekstove koji se odnose na opis osoba, biljaka, životinja, predmeta, mesta, pojava, radnji, stanja i zbivanja. | | | |
| Međupredmetne  kompetencije: | odgovorno učešće u demokratskom društvu, komunikacija, kompetencija za učenje, saradnja, digitalna, odgovoran odnos prema okolini | | | |
| Oblik rada: | frontalni, individualni, rad u paru | | | |
| Nastavne metode: | dijaloška, demonstrativna, rad na tekstu, audio-lingvalna, diskusija, metoda pisanja | | | |
| Nastavna sredstva: | tabla, CD, udžbenik | | | |
| Korelacija sa drugim predmetima: | geografija, biologija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | **Udžbenik 73. strana**  Nastavnik uvodi učenike u temu časa pitanjima:  *What does H2O stand for?*  *How important is water in people's lives?*  Nastavnik čita odeljak *What’s in this module?* i upoznaje učenike sa sadržajem i ciljevima 6. nastavne teme H2O.  **IWB opcija:** Nastavnik koristi interaktivni softver da zumira detalje slika i za prikaz sadržaja nastavne teme. | | | |
| **Glavni deo:**  (27 minuta) | **Udžbenik 74. strana, 1 Read**  **A)** Nastavnik ističe naslov lekcije i pita učenike da pogode sadržaj teksta. Nastavnik objašnjava reč *source* i podstiče diskusiju pitanjem:  *What do you know about water?*  Nastavnik pita učenike o kakvoj se vrsti teksta radi i gde se može naći (*in a magazine*). Nastavnik proverava je li učenicima jasno šta predstavlja Q & A, a učenici zatim čitaju tekst i povezuju pitanja 1-4 sa odgovorima a-d. Učenici ovu aktivnost rade u paru, a nastavnik ističe da nije neophodno razumeti svaku reč.  Nastavnik pušta CD 2 (audio-zapis 30), učenici slušaju i proveravaju odgovore, a nastavnik kasnije zapisuje na tabli i objašnjava nepoznate reči.  Nastavnik postavlja dodatna pitanja kojima proverava razumevanje pročitanog teksta:  *Which planet has more than half of its surface covered by water?*  *Does Mars have water on its surface?*  *How much water a day should people who do lots of exercise drink?*  **B)** Učenici čitaju rečenice i označavaju ih kao tačne ili netačne. Sledi usmena provera odgovora.  **C)** Učenici u paru čitaju date definicije, a zatim u tekstu pronalaze reči i fraze na koje se date definicije odnose. Sledi usmeno izveštavanje.  **IWB opcija:** Provera odgovora pod B se vrši na interaktivnoj tabli. Prilikom provere odgovora pod C, jedan učenik čita definiciju, a drugi pronalazi i podvlači reč u tekstu prikazanom na interaktivnoj tabli na koju se ta definicija odnosi.  **Udžbenik 75. strana, 2 Grammar**  Nastavnik upućuje učenike na primere upotrebe *the* i podstiče učenike da navedu i na tabli zapišu primere upotrebe određenog člana, koji su im poznati iz prethodnih razreda.  Nastavnik upućuje učenike na dodatne primere daje potrebna objašnjenja u vezi sa upotrebom određenog člana the, a za dodatna objašnjenja nastavnik upućuje učenike na odeljak *Grammar Reference* 121. i 122. strana.  Učenici individualno rade rečenice u sklopu vežbanja, dopunjujući ih određenim članom tamo gde je to neophodno. Sledi usmena provera odgovora.  **IWB opcija:** Nastavnik dodatno prikazuje odeljak Grammar reference, a provera odgovora se vrši na interaktivnoj tabli.  **3 Pronunciation**  Učenici slušaju CD 2 (audio-zapis 32) i na osnovu razlike u izgovoru 'o' i 'ou' beleže kojoj koloni reči pripadaju. Nastavnik pauzira audio-zapis nakon svake reči, a ukoliko je potrebno, još jednom pušta CD. Sledi usmena provera odgovora.  **IWB opcija:** Učenici slušaju audio-zapis i odgovore beleže u tabelu prikazanu pomoću interaktivne table.  **4 Listen**  **A)** Nastavnik upućuje učenike na mapu i obnavlja sa njima značenje reči *North, South, East, West*. Učenici slušaju radio voditelja CD 2 (audio-zapis 33) i zaokružuju odgovarajući naziv mesta prikazanog na mapi. Učenici usmeno izveštavaju.  **B)** Učenici ponovo slušaju audio-zapis i dopunjuju rečenice. Sledi usmena provera odgovora.  Nastavnik upućuje učenike na modalne glagole, daje potrebna objašnjenja u vezi sa upotrebom modalnih glagola za izražavanje sposobnosti i pretpostavki i podstiče učenike da sami navedu rečenice u kojima će pravilno upotrebiti neki od datih glagola. Za dodatna objašnjenja nastavnik upućuje učenike na odeljak *Grammar Reference* 122. strana.  Učenici individualno rade rečenice u sklopu vežbanja, zaokružujući tačne odgovore. Sledi usmena provera odgovora.  **IWB opcija:** Nastavnik dodatno prikazuje odeljak Grammar reference, a provera odgovora se vrši na interaktivnoj tabli.  **IWB opcija:** Provera odgovora se vrši na interakrivnoj tabli. | | | |
| **Završni deo:**  (8 minuta) | **5 Write**  Učenici imaju zadatak da u jednom pasusu opišu geografske odlike Srbije. Nekoliko učenika čita svoje pasuse pred razredom. Nastavnik pohvaljuje učenike i podstiče ostale da dopune informacijama, ukoliko je to potrebno.  **Domaćí zadatak:** Radna sveska 61. i 62. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |