|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **7.** | |
| UDŽBENIK: **To the Top Plus 3** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 4.** | | ODELJENJE**:** | | DATUM**:** |
| Nastavna tema: | **Battle of the teens** | | | |
| Nastavna jedinica: | **Girl talk – Boy talk** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na obavljanje telefonskih poziva. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  **-** opisuju svoje uobičajene i trenutne aktivnosti i diskutuju o budućim planovima.  - razlikuju situacije u kojima se upotrebljavaju glagolska vremena *Present Simple i Present Progressive.*  - obavljaju telefonski razgovor služeći se naučenim konstrukcijama. | | | |
| Međupredmetne  kompetencije: | odgovorno učešće u demokratskom društvu, komunikacija, kompetencija za učenje, saradnja, digitalna | | | |
| Oblik rada: | frontalni, individualni, rad u paru | | | |
| Nastavne metode: | diskusija, dijaloška, rad na tekstu, demonstrativna | | | |
| Nastavna sredstva: | udžbenik, tabla, CD, radna sveska | | | |
| Korelacija sa drugim predmetima: | ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | **Udžbenik 9. strana**  Nastavnik uvodi i zapisuje na tabli reči: *teen, battle.*  Nastavnik ističe naslov lekcije i ukazuje na fotografije, podstičući učenike da opišu fotografije (ko je na slikama, kako su prikazani likovi odeveni, šta rade, kako se osećaju).  Nastavnik podstiče kraću diskusiju pitanjima i uvodi učenike u temu časa:  *Are there certain things that boys are better than girls or the opposite?*  *Do you think life is easier for boys or girls?*  *Do you prefer hanging out with boys or girls?*  Nastavnik ističe da svaki odgovor treba obrazložiti.  Nakon diskusije nastavnik ukazuje na sadržaj nastavne teme. | | | |
| **Glavni deo:**  (35 minuta) | **Udžbenik 10. strana, 1 Warm-up**  Nastavnik postavlja učenicima pitanja:  *What do you and your friends talk about on the phone?*  *Do girls and boys talk about different things?*  **2 Read**  **A)** Nastavnik deli učenike u parove i daje im dovoljno vremena da pročitaju date dijaloge i odluče da li u njima razgovaraju dečaci ili devojčice. Nastavnik objašnjava izraze *Say what?, gossip*  Sledi usmena provera odgovora, a zatim nastavnik postavlja dodatna pitanja u vezi sa tekstom:  *Do you think teenagers gossip?*  *What’s on the cinema tonight?*  *What time is it on?*  *Why doesn’t H want to go to Sheila’s house?*  Ukoliko je potrebno nastavnik pojašnjava termine *Hi, mate. What are you up to? Do you fancy…?*  **B)** Učenici u paru odgovaraju na pitanja u vežbanju, a zatim nekoliko učenika usmeno izveštava.  **Udžbenik 11. strana, 3 Vocabulary**  Učenici slušaju CD (audio-zapis 4) i povezuju podebljane reči u rečenicama 1-6 sa njihovim definicijama a-e. Sledi usmena provera odgovora.  **IWB opcija:** Provera odgovora se vrši na interaktivnoj tabli.  **4 Grammar**  Nastavnik upućuje učenike da pročitaju primere rečenica u vežbanju i podstiče ih da sami dođu do zaključka kada koristimo *Present Simple*, a kada *Present Progressive.* Učenici podvlače primere rečenica u ovim vremenima u tekstu sa prethodne strane, a zatim ih pojedinačno čitaju, tako što jedan učenik pročita rečenicu, a neko iz razreda definiše u kom je ona vremenu.  Nastavnik daje dodatna objašnjenja u vezi sa njihovim korišćenjem i upućuje učenike na *Grammar reference* 114. strana, za dodatne primere i objašnjenja.  Učenici u paru dopunjavaju rečenice odgovarajućim oblikom glagola, a zatim čitaju odgovore pred razredom.  **IWB opcija:** Provera odgovora se vrši na interaktivnoj tabli.  **5 Listen**  **A)** Učenici slušaju razgovor troje tinejdžera i otkrivaju temu njihovog razgovora CD (audio-zapis 5, 6).  **B)** Učenici označavaju rečenice iz razgovora, tako što pored njih upisuju prvo slovo imena deteta koje je izgovorilo navedenu rečenicu. Sledi usmena provera odgovora.  **IWB opcija:** Nastavnik prikazuje transkript audio-zapisa, koji učenici čitaju po ulogama. | | | |
| **Završni deo:**  (5 minuta) | **6 Speak**  Nastavnik poziva dvoje učenika da izađu pred razred, stanu leđima okrenuti jedan prema drugome i odglume telefonski razgovor na jednu od ponuđenih tema u vežbanju (*cinema, football match, football)*. Zatim ostali učenici u paru ,,telefoniraju“. nastavnik prati tok vežbanja, pomaže kada je neophodno i pohvaljuje učenike.  **Domaćí zadatak:** Radna sveska 4. i 5. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |